**Model de raport de monitorizare a achizițiilor publice la nivel local**

**Acronimele**

(Utilizăm forma prescurtată a denumirilor de instituții, procedurilor de achiziții, registrelor de stat etc, care se întâlnesc des în raportul de monitorizare, spre exemplu: Agenția Achiziții Publice - AAP; Registrul de Stat al Achizițiilor Publice - RSAP etc).

**Indicăm platformele online și sursele deschise care vor fi utilizate pentru monitorizarea procesului de achiziții publice** (spre ex. tender.gov.md; idno.md; e-licitatie.md etc) **precum și cadrul legal normativ care reglementează procedurile de achiziții publice, și de care ne-am condus la monitorizarea acestora** (spre ex. [Legea nr. 131/2015](https://www.legis.md/cautare/getResults?doc_id=125108&lang=ro); [HG 987/2018](https://www.legis.md/cautare/getResults?doc_id=109176&lang=ro); [HG 1419/2016](https://www.legis.md/cautare/getResults?doc_id=96902&lang=ro) etc).

**Informații generale despre Autoritatea Publică Locală monitorizată**

Bugetul total alocat pentru desfășurarea achizițiilor publice în perioada de monitorizare; numărul contractelor de valoare mică; numărul procedurilor de achiziții publice; alte informații relevante.

**Constatări privind transparența**

Descrierea în ce măsură sunt accesibile informațiile pe pagina web a primăriei (planul anual de achiziție; darea de seamă anuală privind realizarea achizițiilor publice de valoare mică; raportul anual cu privire la monitorizarea contractelor de achiziție publică; apeluri publice de invitare a societății civile pentru participarea la monitorizarea procesului de achiziții publice etc).

**Informații despre achizițiile de valoare mică**

Identificăm dacă toate achizițiile de valoare mică au fost desfășurate conform cadrului legal și nu au depășit pragurile maxime stabilite pentru această procedură de achiziție publică (pînă la 200.000 MDL pentru bunuri și servicii; până la 250.000 MDL pentru efectuarea lucrărilor).

Identificăm operatorii economici cu care s-a încheiat mai mult de 1 contract de valoare mică și verificăm dacă nu a avut loc divizarea achiziţiei prin încheierea de contracte de achiziții publice separate în scopul aplicării unei alte proceduri de achiziţie publică decât procedura care ar fi fost utilizată în conformitate cu legea în cazul în care achiziţia nu ar fi fost divizată (excepție constituie produsele sezoniere, mai exact: alimentare și biletele de călătorie cu avionul).

**Analizarea dării de seamă cu privire la monitorizarea contractelor de achiziție publică**

Includem într-un tabel informațiile despre toate achizițiile publice desfășurate, conform următorului model:

*Model*

|  |  |  |  |  |
| --- | --- | --- | --- | --- |
|  | Operatorul Economic | Administratorul | Numărul contractelor atribuite | Suma totală (MDL) |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |

**Observații**

Verificăm dacă agenții economici care au câștigat contracte de achiziții publice au conexiuni directe sau indirecte la angajații administrației publice locale sau consilierii locali pentru achiziții din cadrul APL-ului monitorizat (utilizăm platformele persoanelor juridice în Republica Moldova: idno.md; infodebit.md; infobase.md etc), căutăm informațiile despre fondatorii și administratorii companiilor, inclusiv foștii, verificăm dacă la adresele juridice respective nu sunt conectate alte companii conexe membrilor grupului de lucru pentru achiziții publice etc.

Ulterior prin intermediul portalului declarațiilor de avere și interese personale de pe site-ul Autorității Naționale de Integritate - [www.ani.md](http://www.portal-declaratii.ani.md), identificăm lista operatorilor economici în care membrii grupului dețin cote-părți/acțiuni în capitalul social, suprapunând cu lista agenților economici care au contractat contracte de achiziții publice, pentru a identifica potențiale conflicte de interese.

**Examinăm procedurile de achiziții publice contestate la Agenția Națională pentru Soluționarea Contestațiilor (ANSC)**

Accesăm site-ul ANSC-ului - [www.ansc.md](http://www.ansc.md). Selectăm compartimentul „Contestații” - „Decizii” - și perioada pentru care facem monitorizarea. În filtrul de căutare, căutăm deciziile ANSC-ului după autoritatea contractantă. Prin urmare analizăm contestațiile depuse la ANSC și identificăm deciziile de atribuire a contractelor care au fost anulate ANSC. Expunem faptele pretins ilegale identificate de ANSC în baza cărora a fost anulată procedura de achiziție publică în raportul de monitorizare.

**Concluzii și recomandări**

Facem succinte concluzii privitor la transparența și corectitudinea efectuării procedurilor de achiziții publice de către autoritatea contractantă monitorizată și venim cu anumite recomandări de îmbunătățire a procesului de achiziții publice de către autoritatea în cauză (vom ține cont inclusiv de încălcările depistate de ANSC în caz că sunt proceduri anulate de această autoritate).